**Азаматтық қорғау саласындағы 2023 - 2027 жылдарға арналған**

**бірінші кезектегі шаралардың кешенді жоспарын бекіту туралы**

Қазақстан Республикасы Президентінің 2022 жылғы 5 қыркүйекте   
Жедел штабтың отырысында берген тапсырмаларына сәйкес   
Қазақстан Республикасының Үкіметі **ҚАУЛЫ ЕТЕДІ:**

1. Қоса беріліп отырған Азаматтық қорғау саласындағы 2023 - 2027 жылдарға арналған бірінші кезектегі шаралардың кешенді жоспары   
(бұдан әрі – Жоспар) бекітілсін.

2. Орталық және жергілікті атқарушы органдар Жоспарда көзделген   
іс-шаралардың уақтылы іске асырылуын қамтамасыз етсін және есепті жартыжылдықтан кейінгі айдың 5-күніне дейін Қазақстан Республикасының Төтенше жағдайлар министрлігіне тоқсан сайын Жоспардың орындалу барысы туралы ақпарат беріп тұрсын.

3. Қазақстан Республикасының Төтенше жағдайлар министрлігі есепті жартыжылдықтан кейінгі айдың 15-күніне дейін тоқсан сайын Қазақстан Республикасының Үкіметіне Жоспардың орындалу барысы туралы жиынтық ақпарат беріп тұрсын.

4. Осы қаулының орындалуын бақылау Қазақстан Республикасының Төтенше жағдайлар министрлігіне жүктелсін.

5. Осы қаулы қол қойылған күнінен бастап қолданысқа енгізіледі.

**Қазақстан Республикасының**

**Премьер-МинистріӘ. Смайылов**